Fallout Shelter
Fallout Shelter — Bethesda Game Studios va Behavior Interactive tomonidan ishlab chiqilgan va Bethesda Softworks tomonidan nashr etilgan bepul simulyatsiya videooʻyini. Fallout oʻyinlar seriyasining bir qismi. Shareware tarqatish modeliga asoslangan. Oʻyin dastlab iOS platformasida 2015-yil 14-iyunda, Electronic Entertainment Expo 2015 koʻrgazmasida Bethesda Softworks konferentsiyasidan soʻng chiqarildi. Android platformasidagi reliz 2015-yil 13-avgustda boʻlib oʻtdi, 15-oktabrda ruscha versiyasi chiqarildi. Windows uchun reliz 2016-yil 14-iyulda boʻlib oʻtdi. 2017-yil fevral oyida u Xbox One platformasida chiqarildi. 2017-yil 29 martda Steam platformasi uchun versiya chiqarildi. 2018-yilning 11-iyunida o‘yinni PlayStation 4 va Nintendo Switch -da ham yuklab olish mumkin bo‘ldi.